open-index/open-wikipedia-markdown huggingface dataset:
মরবিড এ্যাঞ্জেল

right|200px|thumb| '''মরবিড এ্যাঞ্জেল'''‌
মরবিড এ্যাঞ্জেল আমেরিকার ফ্লোরিডা ভিত্তিক একটি আমেরিকান ডেথ মেটাল ব্যান্ড। ব্যান্ডটি পসেসড, ওবিচুয়ারি, ডেথ,ডিসাইড, ক্যানিবাল করপস প্রভৃতি ব্যান্ডদের মতো ডেথ মেটাল ধারার সঙ্গীতের মান ও আদর্শ নিধারণে এবং ডেথ মেটালকে থ্রাশ মেটাল ধারার সঙ্গীত থেকে আলাদা করতে গুরুত্বপূর্ণ ভূমিকা পালন করে। ব্যান্ডটি ১৮৮৩ সালে গঠিত হয়। মরবিড এ্যাঞ্জেল তৃতীয় সর্বাধিক বিক্রিত ডেথ মেটাল ব্যান্ড। তাদের অ্যালবাম *কোভেনান্ট* শুধুমাত্র আমেরিকাতেই ১,২৭,০০০ কপি বিক্রি হয়।
## বর্তমান সদস্য

* টেরি আজাগথথ
* পেটি স্যান্ডোভাল
* ডেস্ট্রাকথর
* ডেভিড ভিনসেন্ট

## বহিঃসংযোগ
* মরবিড এ্যাঞ্জেলের ওয়েব সাইট

বিষয়শ্রেণী:ডেথ মেটাল ব্যান্ড
বিষয়শ্রেণী:মার্কিন সঙ্গীত দল
বিষয়শ্রেণী:হেভি মেটাল সঙ্গীত দল
বিষয়শ্রেণী:ধর্মের সমালোচক
বিষয়শ্রেণী:সাঙ্গীতিক কুয়োটেট
থ্র্যাশ মেটাল

[right|250px|thumb|২০০৭ সালে থ্র্যাশ মেটাল পরিবেশন করছে মার্কিন সঙ্গীতদল ''[স্লেয়ার*]] 
*'থ্র্যাশ মেটাল''' হেভি মেটাল সঙ্গীতের একটি উপশাখা। এ ধরনের সঙ্গীতে আক্রমণাত্নক কণ্ঠ ও দ্রুতলয়ের বাজনা ব্যবহার করা হয়। থ্র্যাশ মেটাল সঙ্গীতদলগুলির গানে সামাজিক অস্থিরতা, বৈষম্য ইত্যাদি বিষয় উঠে আসে। অ্যানথ্র্যাক্স, মেগাডেথ, মেটালিকা ও স্লেয়ার - এই চারটি সঙ্গীতদলকে থ্র্যাশ মেটাল সঙ্গীতের স্রষ্টা ও লালনকারী হিসেবে ধরা হয়, যারা ১৯৮০-র দশকের শুরুর দিকে থ্র্যাশ মেটালকে জনপ্রিয় করে তোলে।

জুডাস প্রিস্ট, আয়রন মেইডেন, ভেনম ও মোটরহেড সঙ্গীতদলগুলিকে থ্র্যাশ মেটালের অনুপ্রেরণা হিসেবে ধরা হয়।

থ্র্যাশ মেটালের জনপ্রিয়তা এখন আর শুধু তরুণ প্রজন্মের মধ্যে সীমাবদ্ধ নেই। এর কারণ হিসেবে যোগাযোগ মাধ্যমগুলিতে ব্যাপক প্রচারণা, সঙ্গীত ভিডিও ও ভিডিও খেলাকে ধরা যায়। মূলধারার সঙ্গীতের সাথে এখন থ্র্যাশ মেটালকে আর বিচ্ছিন্ন করার উপায় নেই।

## বহিঃসংযোগ
*  
* http://www.allmusicguide.com/cg/amg.dll?p=amg&sql=77:655

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
বিষয়শ্রেণী:সঙ্গীতের ব্রিটিশ শৈলী
মোনিকা বেলুচ্চি

**মোনিকা বেল্লুচ্চি** (; জন্মঃ ৩০ সেপ্টেম্বর ১৯৬৪) হলেন একজন ইতালীয় অভিনেত্রী এবং ফ্যাশন মডেল।

## ব্যক্তিগত জীবন
মোনিকা বেলুচ্চির জন্ম ইতালির সিত্তা দি কাসতেল্লো, উমব্রিয়াতে। তার মা মারিয়া গিসতিনেল্লি একজন চিত্রশিল্পী ও বাবা লুইগি বেলুচ্চি একটি ট্রাকিং কম্পানির স্বত্তাধিকারী ছিলেন। ১৬ বছর বয়সে লিসিও ক্লাস্সিকোতে যোগদানের সময় বেলুচ্চি মডেলিং শুরু করেন। বেলুচ্চি তার পেশাজীবন একজন আইনজীবী হিসেবে শুরু করতে চেয়েছিলেন, এজন্য তিনি পেরুজা বিশ্ববিদ্যালয়ে আইন বিষয়ে পড়াশোনা শুরু করেন। আর বিশ্ববিদ্যালয়ের বেতনাদি পরিশোধ করার জন্য তিনি মডেলিং করতেন, কিন্তু আইন পড়াটাই ছিলো তার সবসময়ের ধ্যানজ্ঞান। তিনি অনর্গল ইংরেজি, ফরাসী ও ইতালীয় ভাষায় কথা বলতে পারেন; এবং দক্ষতার সাথে স্পেনীয় ভাষায় কথা বলতে পারেন। *[[দ্য প্যাশন অফ দ্য খ্রাইস্ট]]* চলচ্চিত্রের ম্যারি ম্যাগদালিন চরিত্রে অভিনয়ের সময় তিনি এই ভাষাগুলোর সাথে সাথে আরামিক ভাষায়ও সংলাপ বলেছেন।

বেলুচ্চি অভিনেতা ভিনসেন্ট কাসল-এর সাথে বিবাহিত, এবং তার সাথে অনেক চলচ্চিত্রে বেলুচ্চি অভিনয় করেছেন। তাদের ডেভা (জন্ম: ১২ সেপ্টেম্বর, ২০০৪) নামের একটি কন্যা সন্তান রয়েছে। ২০০৪ সালে, যখন তিনি গর্ভবতী ছিলেন, তখন তিনি ইতালীয় ম্যাগাজিন *[[ভ্যানিটি ফেয়ার]]*-এ নগ্ন ভঙ্গিমায় উপস্থাপিত হন। ইতালির একটি আইন মোতাবেক শুক্রাণু দান, সমকামিতা এবং যৌনতা ও প্রজনন সংক্রান্ত অনেক রক্ষণশীল ধারণার বিরোধিতা করে প্রতিবাদস্বরূপ এটি তিনি করেন।

চলচ্চিত্রে চরিত্রের প্রয়োজনে নগ্ন হবার ব্যাপারে তার স্বাচ্ছন্দ্য নিয়ে জিজ্ঞেস করা হলে তিনি বলেন, "নগ্নতা নিয়ে আমার স্বাচ্ছন্দ্যের একটি কারণ এই যে আমি ইউরোপীয়, এবং আমার শরীরের সাথে আমার সম্পর্ক অনেক ভালো।...নগ্নতাকে ভয় পাবার কী আছে? নগ্নতা একটি বিশুদ্ধ ব্যাপার, তা না হলে মিকেলাঞ্জেলো বা রাফায়েলোর মতো শিল্পীরা নগ্নতা নিয়ে এত আগ্রহী ছিলেন কেন? নগ্নতা যেন ম্যাজিকের মতো।" 

## পেশাজীবন
### মডেলিং
১৯৮৮ সালে বেলুচ্চি ইউরোপের ফ্যাশন কেন্দ্র মিলান শহরে যান, এবং সেখানে এলিট মডেল ম্যানেজমেন্টের সাথে যুক্ত হন। ১৯৮৯ সালে মডেল হিসেবে তিনি প্যারিস ও আটলান্টিক পেরিয়ে নিউ ইয়র্কেও জনপ্রিয় হয়ে ওঠেন। তিনি *[[ডলসে এন্ড গ্যাব্বানা]]* ও ফরাসি *[[এলে (ম্যাগাজিন)|এলে]]* ম্যাগাজিনে নানা ভঙ্গিমায় উপস্থিত হন।

## চলচ্চিত্রের তালিকা

### ডাবিং

## পুরস্কার এবং মনোনয়ন

## তথ্যসূত্র

## বহিঃসংযোগ

*
*
*
*
*
* মোনিকা বেলুচ্চি — রটেন টম্যাটোস

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইতালীয় অভিনেত্রী
বিষয়শ্রেণী:২১শ শতাব্দীর ইতালীয় অভিনেত্রী
বিষয়শ্রেণী:ইতালীয় অজ্ঞেয়বাদী
বিষয়শ্রেণী:ইতালীয় কণ্ঠাভিনেত্রী
বিষয়শ্রেণী:ইতালীয় চলচ্চিত্র অভিনেত্রী
বিষয়শ্রেণী:ইতালীয় নারী মডেল
বিষয়শ্রেণী:ইতালীয় ফ্যাশন মডেল
বিষয়শ্রেণী:ইতালীয় ভিডিও গেম অভিনেত্রী
বিষয়শ্রেণী:প্যান্ডোরা পেপার্সে নাম থাকা ব্যক্তি
বিষয়শ্রেণী:প্রাক্তন রোমান ক্যাথলিক
বিষয়শ্রেণী:ইংল্যান্ডে ইতালীয় প্রবাসী
বিষয়শ্রেণী:ফ্রান্সে ইতালীয় প্রবাসী
বিষয়শ্রেণী:ব্রাজিলে ইতালীয় প্রবাসী
বিষয়শ্রেণী:মার্কিন যুক্তরাষ্ট্রে ইতালীয় প্রবাসী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:নাস্ত্রো দারজেন্তো বিজয়ী
ফ্রাঙ্কফুর্ট পুস্তকমেলা

**ফ্রাঙ্কফুট পুস্তকমেলা** একটি আন্তর্জাতিক পুস্তক ও প্রকাশনাসংক্রান্ত বাণিজ্য মেলা তথা প্রদর্শনী যা প্রতি বৎসর জার্মানীর ফ্রাঙ্কফুর্ট শহরে অনুষ্ঠিত হয়।
এটা মূলত প্রদর্শনী যেখানে ক্রেতা-বিক্রেতার মধ্যে খুচরা বিকিকিনি হয় না, বরং লেখক, প্রকাশক এবং পুস্তক বিপণনকারীদের আন্তর্জাতিক সম্পর্কজালিকা তৈরীই এ পুস্তকমেলার প্রধান উদ্দেশ্য। ২০০৬ খৃস্টাব্দে *শ্রাবণ প্রকাশনী*-এর অংশগ্রহণের মধ্য দিয়ে এ মেলায় বাংলাদেশের আনুষ্ঠানিক অংশগ্রহণের সূচনা হয়। বিভিন্ন দেশের জাতীয় স্টল থাকলেও প্রকাশক, মুদ্রক, অলংকারিক এমনকি লেখকরা এ বই মেলায় অংশগ্রহণ করেন।
২০০৬ সালে ফ্রাঙ্কফুট বইমেলায় ভারত দ্বিতীয় বারের জন্য অতিথি দেশ নির্বাচিত হয়। ভারতই প্রথম দেশ হিসেবে এই মেলায় দুইবার অতিথি দেশ নির্বাচিত হয়। এই মেলার উদ্বোধনী ভাষণে মহাশ্বেতা দেবী রাজ কাপুরের বিখ্যাত চিত্রগীতি "মেরা জুতা হ্যায় জাপানি" থেকে পঙ্‌ক্তি উদ্ধৃত করে একটি আবেগময় ভাষণ দেন:সত্যই এটি এমন এক যুগ যেখানে ‘জুতা’টি (জুতো) জাপানি, ‘পাতলুন’টি (প্যান্ট) ‘ইংলিশস্তানি’ (ব্রিটিশ), ‘টোপি’টি (টুপি) ‘রুসি’ (রাশিয়ান), কিন্তু ‘দিল’... ‘দিল’টি (হৃদয়) সর্বদা ‘হিন্দুস্তানি’ (ভারতীয়)... আমার দেশ, ক্ষয়প্রাপ্ত, ছিন্নভিন্ন, গর্বিত, সুন্দর, উষ্ণ, আর্দ্র, শীতল, ধূলিধূসরিত, উজ্জ্বল ভারত। আমার দেশ।

## বাংলাদেশের অংশগ্রহণ
thumb|right|300px|ফ্রাঙ্কফুর্ট বইমেলায় জাতীয় গ্রন্থ কেন্দ্রের স্টলে বিদেশী পাঠক, ২০২৫
সম্প্রতিকালে বাংলাদেশ সরকারীভাবে ফ্রাঙ্কফুর্ট পুস্তকমেলায় অংশ গ্রহণ করছে। সংস্কৃতি মন্ত্রণালয়ের আওতাভুক্ত জাতীয় গ্রন্থ কেন্দ্র ফ্রাঙ্কফুর্ট পুস্তকমেলায় স্টল ভাড়া নেয় এবং বাংলাদেশের  বইয়ের পসার সাজায়। এতে বার্লিনস্থ বাংলাদেশ দূতাবাস সহায়তা প্রদান করে। এছাড়া বাংলাদেশের রপ্তানি উন্নয়ন ব্যুরো বই পরিবহনে সাহায্য করে। 

### সেমিনার
২০২৫ সালে জাতীয় গ্রন্থ কেন্দ্র বাংলাদেশের ওপর একটি সেমিনারের আয়োজন করে। এতে মূল বক্তব্য রাখেন ইউনিভার্সিটি অব লন্ডনের অধ্যাপক নাওমি হোসেইন। তিনি বলেন: 
গত বছর জুলাই অভ্যুত্থানের মধ্য দিয়ে বাংলাদেশের মানুষ পুনরায় চিন্তা এবং মতপ্রকাশের স্বাধীনতা অর্জন করেছে। তবে মৌলিক এবং মানবিক অধিকার আদায়ের জন্য শত শত তরুণকে বুলেটের সামনে দাঁড়িয়ে রক্ত দিতে হয়েছে। কোনো সভ্য সমাজে এটা কাম্য হতে পারে না। ‌কিন্তু বাংলাদেশের মানুষের সামনে এর কোনো বিকল্প ছিল না। আলোচনায় অধ্যাপক ফয়জুল লতিফ চৌধুরী বলেন, ‘‘জুলাই অভ্যুত্থানের মধ্য দিয়ে আমাদের ঘাড় থেকে সিন্দাবাদের ভূত নেমে গেছে।‌ দেশের মানুষ ফ্যাসিস্ট সরকারকে বিতাড়িত করে একাত্তরে অর্জিত স্বাধীনতা পুনর্বাসন করেছে। ‌আমাদের স্বপ্ন দেখার এবং উচ্চাশা পোষণ করার দিন ফিরে এসেছে।‌’’ 

## চিত্রশালা

প্রবাসী দর্শক ১.jpg
গ্রন্থকেন্দ্রের স্টল.jpg
বিদেশী দর্শক ১.jpg
প্রকাশক কথা বলছেন.jpg
বিদেশী পাঠক ২.jpg
বই পড়ছেন দর্শক ১.jpg
দেশী পাঠক ১.jpg
পরিচালিকা ও লেখিকা.jpg


## বহিঃসংযোগ
* ২০২৪ এ অংশগ্রহণের সংবাদ
* ফ্রাঙ্কফুর্ট বইমেলা বিষয়ক বিভিন্ন তথ্য 

## তথ্যসূত্র

বিষয়শ্রেণী:আন্তর্জাতিক বাণিজ্য মেলা
বিষয়শ্রেণী:পুস্তক
বিষয়শ্রেণী:বইমেলা
বিষয়শ্রেণী:জার্মানির বই মেলা
বিষয়শ্রেণী:ফ্রাঙ্কফুর্টের সংস্কৃতি
কিয়ারা নাইটলি

**কিয়ারা ক্রিস্টিনা নাইটলি** ওবিই () (জন্ম: ২৬ মার্চ, ১৯৮৫) একজন ইংরেজ চলচ্চিত্র অভিনেত্রী। তিনি শিশু হিসেবে তার চলচ্চিত্রজীবন শুরু করেন এবং আন্তর্জাতিক আলোচনায় ফিরে আসেন ২০০৩ সালে; চলচ্চিত্র *[[বেন্ড ইট লাইক বেকহ্যাম]]* ও *[[পাইরেটস অফ দ্য ক্যারিবিয়ান (চলচ্চিত্র ধারাবাহিক)|পাইরেটস অফ দ্য ক্যারিবিয়ান চলচ্চিত্র সিরিজ]]*-এ অভিনয়ের জন্য।

কিয়ারা নাইটলি জো রাইট পরিচালিত জেন অস্টেনের উপন্যাস প্রাইড অ্যান্ড প্রেজুডিস-এর ২০০৫ সালের চলচ্চিত্ররূপে এলিজাবেথ বেনেট চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের জন্য মনোনীত হয়েছিলেন। দুই বছর পরে *[[অ্যাটোনমেন্ট (চলচ্চিত্র)|অ্যাটোনমেন্ট]]* চলচ্চিত্রে অভিনয়ের জন্য তিনি পুনরায় সেরা অভিনেত্রী বিভাগে গোল্ডেন গ্লোব পুরস্কারের জন্য মনোনীত হন, সেই সাথে শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের জন্যও মনোনীত হন।

২০০৮ সালে ফোর্বস ঘোষণা করে যে নাইটলি হলিউডের দ্বিতীয় সর্বোচ্চ উপার্জনকৃত অভিনেত্রী (ক্যামেরন ডায়াজের পরে)। ঘোষণায় বলা হয় তিনি ২০০৭ সালে ৩ কোটি ২০ লাখ মার্কিন ডলার আয় করেছেন। সবচেয়ে উপার্জনকৃতদের ঐ তালিকায় তিনি ছিলেন একমাত্র অ-মার্কিন ব্যক্তিত্ব।

## প্রাথমিক জীবন
নাইটলির জন্ম ইংল্যান্ডের বৃহত্তর লন্ডনের টেডিংটন-এ। তার মা শারম্যান ম্যাকডোনাল্ড ছিলেন একজন পুরস্কারপ্রাপ্ত নাট্যকার, এবং তার বাবা উইল নাইটলি ছিলেন মঞ্চ ও টেলিভিশন নাট্যাভিনেতা। নাইটলির বাবা ইংরেজ, এবং মা স্কটিশ ও সেই সাথে ওয়েলস বংশদ্ভূত। কালেব নামে নাইটলির একটি বড় ভাই আছে, ১৯৭৯ সালে যার জন্ম হয়েছিলো। নাইটলি তার জীবনের বেশিরভাগ সময় কাটিয়েছেন লন্ডনের রিচমন্ডে। পড়াশোনা করেছেন টেডিংটন বিদ্যালয় ও এশার কলেজে।

## ব্যক্তিগত জীবন

নাইটলি ২০০৬ সালে কাজ করা থেকে বিরতি নিয়েছিলেন। পরামর্শ দিয়েছিলেন যে তিনি ভ্রমণ এবং ব্যক্তিগত জীবনে মনোনিবেশ করতে অভিনয়ে কিছুটা সময় নিতে চান। ২০১৪ সালের জুলাইয়ে সংবাদমাধ্যমের সাথে কথা বলার সময়, তিনি ব্যাখ্যা করেছিলেন যে তিনি অনুভব করেছেন যে তিনি তার ক্যারিয়ারের প্রথম পর্যায়ে এসে পৌঁছেছেন এবং ২০১৪ সালে শুরু হওয়া চলচ্চিত্র "আবার শুরু হয়েছে" এর মতো ছিল   নাইটলি একটি নাস্তিক হিসাবে চিহ্নিত করে।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ কণ্ঠাভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ বেতার অভিনেত্রী
বিষয়শ্রেণী:ইংরেজ মঞ্চ অভিনেত্রী
বিষয়শ্রেণী:ইংরেজ শিশু অভিনেত্রী
বিষয়শ্রেণী:ইংরেজ বংশোদ্ভূত ব্রিটিশ
বিষয়শ্রেণী:ওয়েলশ বংশোদ্ভূত ইংরেজ ব্যক্তি
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:লন্ডনের অভিনেত্রী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:এম্পায়ার পুরস্কার বিজয়ী
বিষয়শ্রেণী:২০শ শতাব্দীর নাস্তিক
বিষয়শ্রেণী:২১শ শতাব্দীর নাস্তিক
বিষয়শ্রেণী:অডিওবই পাঠক
বিষয়শ্রেণী:ইংরেজ নাস্তিক
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:প্যারাডাইস পেপার্সে নাম থাকা ব্যক্তি
চামচ

হরেক রকম চামচ|থাম্ব|327x327পিক্সেল
**চামচ** সাধারণত খাঁদযুক্ত বাটির সাথে হাতলযুক্ত একধরনের তৈজসপত্র। অন্যান্য অর্থে *ক্ষুদ্র হাতা* বা *চামিচ*।

## শব্দগত ব্যুৎপত্তি
বাংলা "চামচ" শব্দটি সংস্কৃত *চমস* থেকে উদ্ভূত। আবার ফার্সি *চাম্‌চাহ্‌* থেকেও উদ্ভূত হতে পারে।

## ব্যবহার
সাধারণত কোনো আধার থেকে তরল পদার্থ তোলার কাজে হাতলওয়ালা এই তৈজসপত্রটি ব্যবহৃত হয়। খাবার আয়োজনে, পাতে তরকারি তোলার জন্যও চামচ ব্যবহৃত হয়।

## আরও দেখুন
কাঁটা চামচ

## তথ্যসূত্র

বিষয়শ্রেণী:তৈজসপত্র
বিষয়শ্রেণী:চামচ
ছবি

একটি **চিত্র** বা **ছবি** হল দৃশ্যমান উপস্থাপন। একটি চিত্র হতে পারে দ্বি-মাত্রিক, যেমন একটি অঙ্কন, চিত্রকলা, বা ফটোগ্রাফ; অথবা ত্রি-মাত্রিক, যেমন একটি খোদাই বা ভাস্কর্য। চিত্র বিভিন্ন মাধ্যমে প্রদর্শিত হতে পারে, যেমন কোনও পৃষ্ঠে প্রক্ষেপণ, ইলেকট্রনিক সংকেত সক্রিয়করণ, বা ডিজিটাল ডিসপ্লে; এগুলো যান্ত্রিক উপায়েও পুনরুত্পাদন করা যায়, যেমন ফটোগ্রাফি, প্রিন্টমেকিং, বা ফটোকপিয়িং। চিত্র ডিজিটাল বা শারীরিক প্রক্রিয়ার মাধ্যমে অ্যানিমেটেডও হতে পারে।

সংকেত প্রক্রিয়াকরণ-এর প্রেক্ষাপটে, একটি চিত্র হল রঙ(গুলির) বিস্তৃত প্রশস্ততা। অপটিক্স-এ, *চিত্র* (বা *অপটিক্যাল ইমেজ*) শব্দটি বিশেষভাবে এমন কোনও বস্তুর প্রতিলিপিকে বোঝায় যা বস্তু থেকে আসা আলোক তরঙ্গ দ্বারা গঠিত হয়।

একটি *অস্থির চিত্র* কেবল অল্প সময়ের জন্য বিদ্যমান থাকে বা উপলব্ধ হয়। এটি হতে পারে কোনও বস্তুর আয়নায় প্রতিফলন, ক্যামেরা অবস্কিউরা-র প্রক্ষেপণ, অথবা ক্যাথোড-রে টিউব-এ প্রদর্শিত কোনও দৃশ্য। একটি *স্থির চিত্র*, যা হার্ড কপি নামেও পরিচিত, এমন একটি যা কোনও উপাদান বস্তুর উপর রেকর্ড করা হয়েছে, যেমন কাগজ বা বস্ত্র।

একটি মানসিক চিত্র কোনও ব্যক্তির মনে থাকে, যা কেউ স্মরণ করে বা কল্পনা করে। একটি চিত্রের বিষয়বস্তু বাস্তব হওয়া প্রয়োজন নয়; এটি একটি বিমূর্ত ধারণা হতে পারে, যেমন একটি গ্রাফ বা ফাংশন, অথবা একটি কাল্পনিক সত্তা। তবে একটি মানসিক চিত্রকে একজন ব্যক্তির মনের বাইরে বোঝাতে হলে, সেই মানসিক চিত্রটি শব্দ বা দৃশ্যমান উপস্থাপনার মাধ্যমে প্রকাশের উপায় থাকতে হবে।

## তথ্যসূত্র

## বহিঃসংযোগ

* 
* 
* 
* The B-Z Reaction: The Moving or the Still Image?
* Library of Congress – Format Descriptions for Still Images
*  Image Processing – Online Open Research Group 

বিষয়শ্রেণী:চিত্রশিল্প
বিষয়শ্রেণী:আলোকচিত্রগ্রহণ
বিষয়শ্রেণী:কম্পিউটার গ্রাফিক্স
বিষয়শ্রেণী:চিত্রলৈখিক নকশা প্রণয়ন
বিষয়শ্রেণী:দৃষ্টি
লেবিয়া মেজরা

**লেবিয়া মেজরা** () যা **বহিস্থ যোনিওষ্ঠ**, ও **বৃহদোষ্ঠ** নামে পরিচিত। ইংরেজি লেবিয়া মেজরা শব্দটি মূলত বহুবচন, এটি এক বচনে লেবিয়াম মেজাস (*Labium majus*)। লেবিয়া মেজরা হচ্ছে ক্লেফট অফ ভেনাসের পার্শ্বীয় সীমা সংলগ্ন, উপরে মন্স পিউবিস থেকে নিচে পেরিনিয়াম পর্যন্ত বিস্তৃত দুটি মাংশল অক্ষীয় কিউটেনিওয়াস ভাঁজ। সে সকল অঙ্গ-প্রত্যঙ্গ নিয়ে লেবিয়া মেজরা গঠিত তার মধ্যে আছে: লেবিয়া মাইনরা, ইন্টারলেবিয়াল সালসি, ক্লিটোরাল হুড, ক্লিটোরাল গ্ল্যান্স, ফ্রেনুলাম ক্লিটোরিডিস, হার্ট'স লাইন এবং ভালভাল ভেস্টিবিউল। আর এই অংশগুলো নিয়েই ইউরেথ্রা ও যোনির বহিঃস্থ অংশ (প্রবেশমুখ) গঠিত।

প্রতিটি লেবিয়া মেজরার দুইটি অংশ রয়েছে। একটি হচ্ছে বহিঃস্থ অংশ, যা রঙিন, এবং চুল বিশিষ্ট; এবং অন্যটি ভেতরের অংশ, যা কোমল ও সেবাসিওয়াস ফলিকল সমৃদ্ধ।

এই দুটির মধ্যস্থিত অংশে যথেষ্ট পরিমাণ অ্যারিওলার কলা, মেদ, কলা বিন্যাসকারী স্ক্রোটামের ডার্টোস টিউনিক, অন্যান্য ভেসেল, স্নায়ু, এবং গ্রন্থি বিদ্যমান।

## চিত্রশালা

চিত্র:Woman's camel toe.jpg|লেবিয়ার মেজরা
চিত্র:Illu repdt female.jpg|স্ত্রী প্রজনন তন্ত্রের অঙ্গ-প্রত্যঙ্গসমূহ
চিত্র:Vulva labeled english.jpg|স্ত্রীযোনিমুখের চিহ্নিত চিত্র
চিত্র:Labium.JPG|মানুষের ল্যাবিয়া মাজোরা


## তথ্যসূত্র


## আরও দেখুন
* লেবিয়াম
* লেবিয়া মাইনরা
* ক্লেফট অফ ভেনাস

## বহিঃসংযোগ
* 

বিষয়শ্রেণী:স্ত্রী প্রজননতন্ত্র
লেবিয়া মাইনরা

**লেবিয়া মাইনরা** () যা **ক্ষুদ্রোষ্ঠ**, **অন্তস্থ যোনিওষ্ঠ** বা **নিম্ফে** (ইংরেজি ভাষায়: Nymphae - উচ্চারণ: *নিম্ফে*) নামে পরিচিত। লেবিয়া মাইনরা হচ্ছে মানুষের ভালভার দুইটি অক্ষীয় কিউটেনেওয়াস ভাঁজ। লেবিয়া মেজরার মধ্যবর্তী অংশে এর অবস্থান। এটি ভগাঙ্কুর থেকে শুরু হয়ে নিচের দিকে লেবিয়া মেজরা ও ভালভাল ভেস্টিবিউলের শেষ প্রান্ত পর্যন্ত বিস্তৃত। সাধারণত কুমারীদের ক্ষেত্রে লেবিয়া মাইনরার পশ্চাৎ প্রান্তসীমা মধ্য লাইন বরাবর ফ্রেনুলাম লেবিওরাম পিউডেন্ডি বা ফোরশেট নামক ত্বক দ্বারা জোড়া দেওয়া থাকে, যাকে বাংলায় **সতীচ্ছেদ** বলা হয়। । লেবিয়া মাইনরার আকৃতি বিভিন্ন নারীর ক্ষেত্রে বিভিন্নরকম হতে পারে।

## গঠনগত ভিন্নতা

মানুষ ভেদে প্রত্যেক নারীর আলাদা আকার,রঙ ও আকৃতির লেবিয়া মাইনরা পরিলক্ষিত হয়।

## সহায়ক চিত্র

 Image:Illu repdt female.jpg|স্ত্রী প্রজনন তন্ত্রের অঙ্গ-প্রত্যঙ্গসমূহ
 


## আরো দেখুন
* লেবিয়াম
* ক্লেফট অফ ভেনাস
* লেবিয়া প্রসারণ

## তথ্যসূত্র


## বহিঃসংযোগ
*
রাসেল ক্রো

**রাসেল আইরা ক্রো** () (জন্ম: ৭ এপ্রিল, ১৯৬৪) একজন অস্ট্রেলীয় অভিনেতা, চলচ্চিত্র প্রযোজক ও গায়ক। নিউজিল্যান্ডীয় নাগরিক হওয়া স্বত্ত্বেও তিনি তার জীবনের বেশিরভাগ সময় অস্ট্রেলিয়াতে কাটিয়েছেন। ১৯৯০-এর শুরুতে *[[পুলিশ রেসকিউ]]*-এর মতো অস্ট্রেলীয় ধারাবাহিক এবং *[[রম্পার স্টম্পার]]*-এর মতো চলচ্চিত্রে অভিনয়ের মাধ্যমে তার অভিনয় জীবন শুরু হয়। ১৯৯০-এর শেষ দিকে এসে তিনি আমেরিকান চলচ্চিত্রে অভিনয় শুরু করেন; যেমন: ১৯৯৭-এর মুভি *[[এল.এ. কনফিডেন্সিয়াল]]*। তিনি তিনবার অস্কারের জন্য মনোনীত হয়েছেন, এবং ২০০১ সালে তিনি *[[গ্ল্যাডিয়েটর (২০০০-এর চলচ্চিত্র)|গ্ল্যাডিয়েটর]]* চলচ্চিত্রে রোমান জেনারেল ম্যাক্সিমাস ডেসিমাস মেরিডিয়াস ভূমিকায় অনবদ্য অভিনয়ের জন্য সেরা অভিনেতা বিভাগে একাডেমি পুরস্কারসহ একাধিক পুরস্কার লাভ করেন।

২০০১ সালে *[[আ বিউটিফুল মাইন্ড (চলচ্চিত্র)|আ বিউটিফুল মাইন্ড]]* চলচ্চিত্রে জন ফর্ব্‌স ন্যাশ চরিত্রে অভিনয় করে শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন। ক্রোর অন্যান্য উল্লেখযোগ্য চলচ্চিত্র হল *মাস্টার অ্যান্ড কমান্ডার: দ্য ফার সাইড অব দ্য ওয়ার্ল্ড* (২০০৩), *সিনড্রেলা ম্যান* (২০০৫), *আমেরিকান গ্যাংস্টার* (২০০৭), *স্টেট অব প্লে* (২০০৯), *রবিনহুড* (২০১০), *[[লে মিজেরাবল (২০১২-এর চলচ্চিত্র)|লে মিজেরাবল]]* (২০১২), *[[ম্যান অব স্টিল (চলচ্চিত্র)|ম্যান অব স্টিল]]* (২০১৩) এবং *[[নূহ (চলচ্চিত্র)|নূহ]]* (২০১৪)। ২০১৫ সালে *দ্য ওয়াটার ডিভাইনার* চলচ্চিত্র দিয়ে তার পরিচালনায় অভিষেক হয় এবং তিনি এতে অভিনয় করেন।

রাসেল ক্রো একই সাথে জাতীয় রাগবি লীগ-এর সাউথ সিডনি র‌্যাবিটহস-এর একজন সহ-স্বত্তাধিকারী। নিউজিল্যান্ড ক্রিকেট দলের সাবেক ব্যাটসম্যানদ্বয় ও অধিনায়কদ্বয় মার্টিন ক্রো এবং জেফ ক্রো তার কাকাতো ভাই।

## তথ্যসূত্র

## বহিঃসংযোগ
* 
* ''মাই হ্যান্ড, মাই হার্ট''-এর প্রাতিষ্ঠানিক ওয়েবসাইট
* নভেম্বর ২০০৭-এ এসটিভি.টিভি-এর সাথে রাসেল ক্রো: ''অ্যামেরিকান গ্যাংস্টার'' - শীর্ষক ভিডিও সাক্ষাৎকার
* Official Site of 30 Odd Foot Of Grunts

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইরিশ বংশোদ্ভূত নিউজিল্যান্ডীয় ব্যক্তি
বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি
বিষয়শ্রেণী:ইতালীয় বংশোদ্ভূত নিউজিল্যান্ডীয় ব্যক্তি
বিষয়শ্রেণী:জার্মান বংশোদ্ভূত নিউজিল্যান্ডীয় ব্যক্তি
বিষয়শ্রেণী:নরওয়েজীয় বংশোদ্ভূত নিউজিল্যান্ডীয় ব্যক্তি
বিষয়শ্রেণী:সুয়েডীয় বংশোদ্ভূত নিউজিল্যান্ডীয় ব্যক্তি
বিষয়শ্রেণী:স্কটিশ বংশোদ্ভূত নিউজিল্যান্ডীয় ব্যক্তি
বিষয়শ্রেণী:নিউজিল্যান্ডীয় চলচ্চিত্র অভিনেতা
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
বিষয়শ্রেণী:মার্কিন যুক্তরাষ্ট্রে নিউজিল্যান্ডীয় প্রবাসী
বিষয়শ্রেণী:হামলার দায়ে দোষী সাব্যস্ত ব্যক্তি
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী
বিষয়শ্রেণী:নিউজিল্যান্ডীয় চলচ্চিত্র পরিচালক
বিষয়শ্রেণী:নিউজিল্যান্ডীয় চলচ্চিত্র প্রযোজক
বিষয়শ্রেণী:শতবার্ষিকী পদক বিজয়ী
গুল মোহাম্মদ খাঁ

**ওস্তাদ গুল মোহাম্মদ খাঁ** (১৮৭৬ - ১৯৭৯) উনিশ শতাব্দীর একজন প্রখ্যাত উচ্চাঙ্গ সঙ্গীত শিল্পী। তিনি ছিলেন দ্বারভাঙার প্রখ্যাত উচ্চাঙ্গ কণ্ঠসঙ্গীতশিল্পী। সঙ্গীতে অসামান্য অবদান রাখার জন্য তিনি ১৯৭৭ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক পদক একুশে পদকে ভূষিত হন।

## জীবনী
গুল মোহাম্মদের জন্ম ১৮৭৬ খ্রিষ্টাব্দে ভারতের বিহারের তিরহুত শহরে। পিতা ওস্তাদ আহমদ খাঁ। তার কৈশোর কেটেছে ভারতের পাটনা শহরে। ২০ বছর বয়সে তিনি মথুরা-বৃন্দাবনের মুরসান গ্রামের চান্দ খাঁর কন্যা সাকুরান বিবির সাথে পরিণয়সূত্রে আবদ্ধ হন। অতঃপর ৩৫ বছর বয়সে সপরিবারে ঢাকা চলে আসেন এবং স্থায়ীভাবে বসবাস শুরু করেন। পিতার কাছেই তার সঙ্গীতে হাতেখড়ি। শুরুতে দীর্ঘ আট বছর ধ্রুপদ ও খেয়াল অনুশীলন করেন। পিতার মৃত্যুর পর পিতৃব্য ওস্তাদ হায়দার বকসের কাছে সঙ্গীতের তালিম গ্রহণ করেছিলেন। পিতা ও পিতৃব্যের সহায়তার বদৌলতে তিনি ডাগর ঘরানা বা ডাগরবাণীতে ধ্রুপদ ও খেয়ালে অসাধারণ দক্ষতা অর্জন করেন। উপমহাদেশের বিভিন্ন সঙ্গীত জলসায় অংশ নিয়ে ভূয়সী প্রশংসা অর্জন করেছেন।

ঢাকায় উচ্চাঙ্গ সঙ্গীত বিস্তারে ও বিকাশে তিনি পথিকৃতের ভূমিকা পালন করেন। তিনি উচ্চাঙ্গসঙ্গীতের একটি শিক্ষাকেন্দ্র ও আসর চালু করেন। ওস্তাদ মুনশী রইসউদ্দীন, দীপালি নাগ, রানী সোম, লায়লা আর্জুমান্দ বানু, ফেরদৌসী রহমান, রওশন আরা, উৎপলা সেন প্রমুখ খ্যাতনামা কণ্ঠশিল্পী তার কাছে খেয়াল শিখেছেন। ১৯৩১ খ্রিষ্টাব্দে বাংলাদেশ বেতারের ঢাকা কেন্দ্রের উদ্বোধনী অনুষ্ঠানে তিনি পুরিয়া রাগে খেয়াল পরিবেশন করেছিলেন। তিনি আমৃত্যু ঢাকা বেতারের নিয়মিত শিল্পী ছিলেন। সঙ্গীত শিক্ষকরূপে ছিলেন এই বেতারের সাথে দীর্ঘকাল যুক্ত। পুরিয়া মালকোশ, পুরিয়া বানেশ্রী, মুলতানী­ এগুলোই ছিল তার প্রিয় রাগ। ওস্তাদ গুল মোহাম্মদ খাঁ ১৯৫৫ খ্রিষ্টাব্দে বুলবুল ললিতকলা একাডেমী পুরস্কার লাভ করেন। ১৯৭৭ খ্রিষ্টাব্দে বাংলাদেশ শিল্পকলা একাডেমী তাকে স্বীকৃতি সংবর্ধনা দেয় তাকে। সঙ্গীতে অবদান রাখায় বাংলাদেশ সরকারের একুশে পদকে ভূষিত হন। ১৯৭৯ খ্রিষ্টাব্দের ২৯ সেপ্টেম্বর তিনি ঢাকা শহরে পরলোকগমন করেন।

## পুরষ্কারসমূহ
* বুলবুল একাডেমি পুরস্কার (১৯৬৫)
* প্রাইড অফ পারফরম্যান্স (১৯৭১)
* একুশে পদক (১৯৭৭)

## তথ্যসূত্র

## বহিঃসংযোগ

বিষয়শ্রেণী:১৮৭৬-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:২০শ শতাব্দীর বাংলাদেশী সঙ্গীতজ্ঞ
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:একুশে পদক বিজয়ী
বিষয়শ্রেণী:দ্বারভাঙা জেলার ব্যক্তি
আজিমপুর কবরস্থান

**আজিমপুর গোরস্থান** বাংলাদেশের ঢাকা শহরে আজিমপুরে অবস্থিত একটি মুসলমান সমাধিস্থল। একে আজিমপুর কবরস্থান হিসেবেও প্রায়শ উল্লেখ করা হয়। সপ্তদশ শতাব্দীতে ঢাকা শহরের পত্তনের সমসময়ে এই গোরস্থানের সূচনা হয়েছিল বলে অনুমান করা হয়।
থাম্ব|আজিমপুর গোরস্থানের ভিতরের একটি ছবি

## বর্ণনা
২৭ একর জমির ওপর গড়ে উঠেছে আজিমপুর গোরস্থান। এই গোরস্থানের দুটি অংশ রয়েছে যথা নতুন গোরস্থান ও আরেকটি পুরাতন গোরস্থান। পুরাতন গোরস্থানটি নতুন গোরস্থানের তুলনায় বেশ ছোট।

## সুবিধাদি
আজিমপুর গোরস্থান লাশ দাফন করা ছাড়াও লাশ ধোয়ানো এবং জানাজা পড়ার ব্যবস্থা আছে।

## লাশের সংখ্যা
এখানে কতটি লাশ দাফন করা হয়েছে তার কোনো হিসাব নেই। ২০১১ খ্রিষ্টাব্দে এই গণনায় দেখা যায় যে যায়, এখানে প্রতিদিন গড়ে ৩০-৩৫টি লাশ দাফন করা হয়। সপ্তাহে প্রায় ২০০-২৫০টি লাশ দাফন করা হচ্ছে। এখানে ব্রিটিশ আমল ও পাকিস্তান আমলের বেশ কিছু কবর সংরক্ষিত আছে।

## বিধি-বিধান
ঢাকা সিটি কর্পেরেশান এই গোরস্থানের ব্যবস্থাপনার দায়িত্বে নিয়োজিত।

## লাশ দাফনের ব্যয়
ঢাকা দক্ষিণ সিটি কর্পোরেশন (ডিএসসিসি) এলাকার আজিমপুর কবরস্থানে লাশ দাফনের জন্য বর্তমানে মৃতের স্বজনদের কোন অর্থ খরচ হয় না। বর্তমানে যে কারও লাশ দাফনের জন্য প্রয়োজনীয় কাফনের কাপড়, সাবান, লোবান, বাঁশ, চাটাই ও কবর খোদাই করাসহ সব খরচ ডিএসসিসির নিজস্ব ফান্ড থেকে বহন করা হয়। গত ১২ সেপ্টেম্বর ২০১৮ থেকে এ কবরস্থানে সম্পূর্ণ বিনামূল্যে লাশ দাফন করা হচ্ছে।

## উল্লেখযোগ্য ব্যক্তি
এই কবরস্থানে শায়িত কিছু উল্লেখযোগ্য ব্যক্তি:
* ভাষা শহীদ আবদুস সালাম
* ভাষাশহীদ আবুল বরকত
* ভাষাশহীদ শফিউর রহমান
* ভাষাশহীদ আবদুল জব্বার
* আবদুর রহমান কাশগড়ী
* সৈয়দ মুজতবা আলী
* উবায়দুল হক

## তথ্যসূত্র

বিষয়শ্রেণী:বাংলাদেশের কবরস্থান
বিষয়শ্রেণী:ঢাকায় মৃত্যু
জাতীয় অধ্যাপক (বাংলাদেশ)

**জাতীয় অধ্যাপক** বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কর্তৃক শিক্ষা, জ্ঞান-বিজ্ঞান ও গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। ১৯৭৫ সাল থেকে এই সম্মাননা প্রবর্তিত হয়। সাধারণত পাঁচ বছর মেয়াদের জন্যে কোনো ব্যক্তি জাতীয় অধ্যাপক হিসেবে নিযুক্তি পেয়ে থাকেন, তবে ক্ষেত্রবিশেষে দীর্ঘতর মেয়াদের জন্যও পুনর্নিয়োগ দেওয়া হয়।

বাংলাদেশে সর্বপ্রথম ১৯৭৫ সালের ১৭ মার্চ জাতীয় অধ্যাপক পদে তিন জনকে নিয়োগ দেওয়া হয়। তারা হলেন, শিল্পাচার্য জয়নুল আবেদীন, শিক্ষকদের শিক্ষক অধ্যাপক আবদুর রাজ্জাক এবং পরিসংখ্যানবিদ কাজী মোতাহার হোসেন। ১৯৯৪ সালে প্রথম নারী অধ্যাপক হিসেবে নিয়োগ দেওয়া হয় সুফিয়া আহমেদকে। বর্তমানে আলমগীর মোহাম্মদ সিরাজুদ্দীন বাংলাদেশের **জাতীয় অধ্যাপক** 

## নিয়োগ পদ্ধতি
শিক্ষা মন্ত্রণালয়ের *জাতীয় অধ্যাপক নির্ধারণ কমিটি* কর্তৃক এই নিয়োগ কাজ সম্পন্ন হয়। কমিটির সদ্যদের মধ্যে থাকেন শিক্ষামন্ত্রী, স্থানীয় সরকারমন্ত্রী, পররাষ্ট্রমন্ত্রী এবং দুই জন সাবেক জাতীয় অধ্যাপক। সাধারণত শিক্ষামন্ত্রী কমিটির সভাপতির দায়িত্ব পালন করেন। এই কমিটির সিদ্ধান্ত ও মনোনয়ন অনুযায়ী প্রধানমন্ত্রীর সুপারিশক্রমে রাষ্ট্রপতি এই নিয়োগ কাজ সম্পন্ন করেন।

## শর্তাবলি
নির্বাচিত জাতীয় অধ্যাপকবৃন্দকে বিশ্ববিদ্যালয় মঞ্জুরী কমিশন কর্তৃক মাসিক হারে ভাতা প্রদান করা হয়ে থাকে। এ পদে থাকাকালীন অধ্যাপকবৃন্দ যে-কোনো দেশে ভ্রাম্যমাণ অধ্যাপক হিসেবে যোগদান করেতে পারেন। তবে কর্মরত থাকাকালীন অধ্যাপকবৃন্দ দ্বিতীয় কোনো কর্মসংস্থানের সাথে জড়িত হতে পারেন না।

## জাতীয় অধ্যাপকবৃন্দের তালিকা

## আরও দেখুন
* ইউজিসি অধ্যাপক
* ইমেরিটাস অধ্যাপক

## তথ্যসূত্র

বিষয়শ্রেণী:বাংলাদেশের বেসামরিক পুরস্কার ও সম্মাননা
বিষয়শ্রেণী:উচ্চশিক্ষায়তনিক সম্মান
বিষয়শ্রেণী:বাংলাদেশের জাতীয় প্রতীক
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:বাংলাদেশের জাতীয় অধ্যাপক
দ্বীপ

[right|thumb|[ফিজির একটি দ্বীপ]]

[thumb|An island in the [Seine river (France)]]
[thumb|[Ko Samui|Samui island, Surat Thani, Thailand]]
[thumb|A small island in [Lower Saranac Lake in the Adirondacks in the U.S. ]]
চারিদিকে পানি বা জল দ্বারা পরিবেষ্টিত ভূখণ্ডকে দ্বীপ বলা হয়। নিকটবর্তী একাধিক দ্বীপের গুচ্ছকে দ্বীপপুঞ্জ বলা হয়।

দ্বীপ প্রধানত দুই রকমের হয়—মহাদেশীয় দ্বীপ এবং মহাসাগরীয় দ্বীপ।এছাড়া কৃত্রিম দ্বীপও রয়েছে।
মহাদেশীয় দ্বীপ হল মহাদেশের কোনো অংশ সমুদ্রের পানিতে ডুবে গিয়ে কিছু অংশ যদি স্থল দেখা যায় সেটা।আর মহাসাগরেরর মাঝে, স্থলের সংযোগ নাই এমন দ্বীপ হল মহাসাগরীয় দ্বীপ।

দ্বীপ শব্দটির উৎপত্তি হলো "দুই দিকে অপ (পানি) যার", অর্থাৎ চতুর্দিকে পানি বা জল বেষ্টিত ভূখণ্ড হতে।

নানাভাবে দ্বীপ সৃষ্টি হতে পারে, যেমন পলি সঞ্চিত হয়ে, আগ্নেয়গিরির অগ্ন্যুৎপাত থেকে, অথবা প্রবাল সঞ্চিত হয়ে। অস্ট্রেলিয়া মহাদেশকে অনেক সময় বিশ্বের বৃহত্তম দ্বীপ বলা হয়। এর পরেই রয়েছে গ্রিনল্যান্ড। বাংলাদেশের সেন্ট মার্টিন্স দ্বীপ একটি প্রবাল দ্বীপ। বাংলাদেশের বৃহত্তম দ্বীপ হলো ভোলা দ্বীপ।

বিষয়শ্রেণী:ভূগোল
বিষয়শ্রেণী:দ্বীপ
বিষয়শ্রেণী:উপকূলীয় ও মহাসামুদ্রিক ভূমিরূপ
বিষয়শ্রেণী:নদীজ ভূমিরূপ
নড়াইল সরকারি ভিক্টোরিয়া কলেজ

**নড়াইল ভিক্টোরিয়া কলেজ** নড়াইল জেলা সদরে অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। ১৮৮৬ খ্রিষ্টাব্দে তৎকালীন স্থানীয় জমিদারদের প্রচেষ্টায় ঐতিহ্যবাহী এ কলেজটি প্রতিষ্ঠিত হয়। ১৯৮০ খ্রিস্টাব্দে  কলেজটি সরকারীকরণ করা হয়। তখন থেকে একে **নড়াইল সরকারি ভিক্টোরিয়া কলেজ** নামেও আখ্যায়িত করা করা হয়। ১৯৯৭ খ্রিষ্টাব্দে এ কলেজে ব্যাচেলরস অনার্স কোর্স চালু হয়। বর্তমানে (২০০৯) ৯টি বিষয়ে ব্যাচেলরস অনার্স ও ৪টি বিষয়ে মাস্টার্স কোর্স চালু আছে। ২০০৩-০৪ শিক্ষাবর্ষ থেকে কলেজটিতে বাংলা, দর্শন, ব্যবস্থাপনা ও গণিত বিষয়ে মাস্টার্স কোর্স চালু করা হয়। এটি দেশের অন্যতম প্রাচীন বিদ্যাপিঠ।

## ইতিহাস
১৮৫৭ সালে নড়াইলের জমিদার রতন রায় কর্তৃক নড়াইল ভিক্টোরিয়া কলেজিয়েট উচ্চ বিদ্যালয় প্রতিষ্ঠিত হয়। রতন রায়ের ছেলে চন্দ্র রায়ের উদ্যোগে রূপগঞ্জ এলাকায় অবস্থিত এ স্কুলটির ভবনেই ১৮৮৬ সালে একটি কলেজ প্রতিষ্ঠিত হয়। ব্রিটেনের রাণী ভিক্টোরিয়ার নামানুসারে এ কলেজটির নাম রাখা হয় *নড়াইল ভিক্টোরিয়া কলেজ*।

১৮৮৬ সালে কলেজটি কলকাতা বিশ্ববিদ্যালয়ের কাছ থেকে উচ্চমাধ্যমিক স্তরে এফ.এ কোর্স (মানবিক) চালু করার অনুমতি পায়। এর চার বছর পর, ১৮৯০ সালে স্কুল এবং কলেজকে আলাদা করা হয়। সে বছরই কলেজটিতে মানবিক বিভাগে স্নাতক পর্যায়ের পাঠদান শুরু হয়। ১৯২৪ সালে প্রতিষ্ঠানটিতে উচ্চমাধ্যমিক স্তরে বিজ্ঞান বিভাগের যাত্রা শুরু হয়। 

ভারত ভাগের পর, ১৯৬৪ সালে উচ্চমাধ্যমিক এবং ১৯৬৬ স্নাতক পর্যায়ে ব্যবসায় শিক্ষা শাখা প্রতিষ্ঠা করা হয়। ১৯৬৭ সালে চালু হয় বি.এসসি কোর্স। বাংলাদেশের স্বাধীনতার পর, ১৯৮০ সালের ১ মার্চ কলেজটি সরকারিকরণ করা হয়। ফলে কলেজটি *নড়াইল সরকারি ভিক্টোরিয়া কলেজ* নাম ধারণ করে।

## অধ্যক্ষবৃন্দ
কলেজটির প্রথম অধ্যক্ষ ছিলেন যোগেন্দ্রনাথ সেন। জাতীয়করণের পর কলেজটিতে অধ্যক্ষ হিসেবে দায়িত্ব পালন করেন:

## প্রাক্তন শিক্ষার্থী
কলেজটির প্রাক্তন শিক্ষার্থীদের মধ্যে উল্লেখযোগ্য হলেন:
* কাজী সাজ্জাদ হোসেন &ndash; খুলনা প্রকৌশল ও প্রযুক্তি বিশ্ববিদ্যালয়ের উপাচার্য
* মাশরাফী বিন মোর্ত্তজা &ndash; বাংলাদেশ জাতীয় ক্রিকেট দলের সাবেক অধিনায়ক ছিলেন এবং নড়াইল-২ আসনের সংসদ সদস্য
* ভবানী শংকর বিশ্বাস &ndash; পূর্ব পাকিস্তানের মন্ত্রী ও স্কুলশিক্ষক

## তথ্যসূত্র

## বহিঃসংযোগ
* 
* 

বিষয়শ্রেণী:নড়াইল জেলার মহাবিদ্যালয়
বিষয়শ্রেণী:১৮৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:১৮৮৬-এ প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৮৮৬-এ ব্রিটিশ ভারতে প্রতিষ্ঠিত
বিষয়শ্রেণী:নড়াইল সরকারি ভিক্টোরিয়া কলেজ
বিষয়শ্রেণী:যশোর শিক্ষা বোর্ডের অন্তর্ভুক্ত কলেজ

বিষয়শ্রেণী:নড়াইল জেলা
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
মার্টিন নিম্যোলার

**ফ্রিডরিখ গুস্তাফ এমিল মার্টিন নিম্যোলার**বা **মার্টিন নিম্যোলার** (জার্মান: Friedrich Gustav Emil Martin Niemöller) (জন্ম:১৮৯২ - মৃত্যু: ১৯৮৪) ছিলেন জার্মানির একজন নাৎসিবিরোধী ধর্মযাজক, কবি ও গ্রন্থকার। জীবনের প্রথম দিকে তিনি ছিলেন ন্যাশনাল কনজার্ভেটিব দল এবং এডলফ হিটলারের সমর্থক। তবে পরবর্তীতে তিনি ছিলেন কনফেশনাল চার্চের প্রতিষ্ঠাতাদের অন্যতম; এরা জার্মান প্রটেস্ট্যান্ট চার্চগুলোর নাৎসীকরনের বিরুদ্ধে সোচ্চার ছিল। এছাড়া তিনি নাৎসিদের আরিয়ান প্যারাগ্রাফের অন্যতম বিরোধী ছিলেন । ১৯৫০ সাল পর্যন্ত তিনি শান্তিবাদি ও যুদ্ধ বিরোধী হিসেবে সমাজের বিভিন্ন স্তরে কাজ করেন। তিনি ভিয়েতনাম যুদ্ধের সময় হো চিন মিনের সাথে দেখা করেন এবং পারমাণবিক অস্ত্র অপসারণের ক্যাম্পেইনের সাথে যুক্ত হন।

## বিখ্যাত কবিতা
তার "ওরা প্রথমত এসেছিল" (ইংরেজি: First they came ...) শীর্ষক কবিতাটি বিশ্বের সর্বত্র জনপ্রিয়। কবিতাটির প্রথম কয়েক লাইন এ রকম : 



## মৃত্যু
১৯৮৪ খ্রিষ্টাব্দে তার মৃত্যু হয়।

## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:জার্মান সাহিত্যিক
বিষয়শ্রেণী:নাৎসিবিরোধী ব্যক্তি
বিষয়শ্রেণী:লেনিন শান্তি পুরস্কার প্রাপক
বিষয়শ্রেণী:জার্মান পুরুষ কবি
বিষয়শ্রেণী:জার্মান লুথারান ধর্মতত্ত্ববিদ
বিষয়শ্রেণী:ভিয়েতনাম যুদ্ধ বিরোধী সক্রিয় কর্মী
বিষয়শ্রেণী:জার্মান কবি
বিষয়শ্রেণী:লুথারান শান্তিবাদী
বৃত্তের বাইরে

***বৃত্তের বাইরে*** এটি ২০০৯-এর একটি বাংলাদেশী চলচ্চিত্র। চলচ্চিত্রটি ২০০৯-এ অস্কার বাংলাদেশ কমিটি এ চলচ্চিত্রটিকে ৮২তম অস্কারের সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে নিবেদন করেছিল। ইমপ্রেস টেলিফিল্ম এর ব্যানারে নির্মিত এ ছবিটি পরিচালনা করেছেন গোলাম রাব্বানী বিপ্লব। ২০০৭-এ তিনি স্বপ্নডানায় নির্মাণ করে দারুণ আলোচিত হয়েছেন। ভারতের গোয়ায় অনুষ্ঠেয় ৪০তম আন্তর্জাতিক চলচ্চিত্র উৎসবের প্রতিযোগিতা বিভাগের জন্যও ছবিটি মনোনীত হয়।

## কাহিনীসূত্র
জীবনদর্শন ও অর্থনৈতিক ব্যবস্থা হচ্ছে "বৃত্তের বাইরে" ছবিটির মূল ভাবনা। ব্যক্তি স্বাতন্ত্র্যের সাথে বাজার ব্যবস্থার সংঘাতের মধ্যে ষাটোর্ধ্ব অতিসাধারণ এক গ্রামীণ বংশীবাদক হরিপদ পাল আর তার পালক-পুত্র মকবুলের রাজধানী শহর দেখতে আসার ঘটনাকে কেন্দ্র করে আবর্তিত হয়েছে এ ছবির কাহিনী । হরিপদ পাল উত্তর বঙ্গের কোনো এক অজপাড়া গাঁয়ের বংশীবাদক। সে হিন্দু হয়েও দত্তক নিয়েছে মকবুল নামের একটি মুসলমান ছেলেকে। এক সাংবাদিক এই বংশীবাদকের খোঁজ পেয়ে তার একটি সাক্ষাৎকার নেন। তা পত্রিকায় মুদ্রিত ও প্রকাশিত হয়। সেলিম নামের এই সাংবাদিকটি আবার ওই গ্রামে যান এবং হরিপদ পালকে ঢাকায় আসার আমন্ত্রণ জানান। শহর দেখার কৌতূহলে ঢাকায় আসে হরিপদ পাল ও মকবুল। ঢাকায় আসার পর হরিপদ বুঝতে পারেন তার শিল্পী-সত্ত্বাকে ব্যবসার পুঁজিতে পরিণত করার চেষ্টা চলছে, তার প্রতিভাকে পণ্যে পরিণত করার চেষ্টা চলছে। তিনি তখন এই বৃত্তকে ভেঙ্গে গ্রামে ফিরে যাওয়ার জন্য ব্যস্ত হয়ে পড়েন। এ রকম একটি কাহিনীর মধ্য দিয়েই প্রতিষ্ঠানের বিরূদ্ধে সাধারণ মানুষের মুক্তিস্পৃহার চিত্র ফুটিয়ে তোলা হয়েছে।

## কারিগরী বিবরণ
৩৫ মি.মি. (১:১.৮৫), ডলবি ডিজিটাল (৫:১) ফরম্যাটে নির্মিত। ছবিটির দৈর্ঘ্য ৮৭ মিনিট। ছবিটিতে ইংরেজি সাব-টাইটেলসহ প্রদর্শিত হবে। ‍‌‌

## অভিনয়শিল্পী
* জয়ন্ত চট্টোপাধ্যায়
* ফিরোজ কবির ডলার
* শহিদুল আলম সাচ্চু
* ফজলুর রহমান বাবু 
* কংকন
* রাশেদা রওনক
* আজহারুল ইসলাম খান
* হাবিব আহসান
* রিমু খন্দকার
* ফারিয়া
* জিবরান তানভীর
* রোকেয়া প্রাচী 
* আঞ্জুমান আরা বকুল

## কলাকুশলী
* প্রযোজক - ইবনে হাসান খান ও ফরিদুর রেজা সাগর
* প্রযোজনা প্রতিষ্ঠান - ইমপ্রেস টেলিফিল্ম
* পরিচালক - গোলাম রাব্বানী বিপ্লব
* কাহিনী - গোলাম রাব্বানী বিপ্লব
* কাহিনীবিন্যাস - আনিসুল হক
* চিত্রনাট্য - গোলাম রাব্বানী বিপ্লব
* চিত্রগ্রহণ - মাহফুজুর রহমান খান
* সম্পাদনা - জুনায়েদ হালিম
* সঙ্গীত পরিচালক - বাপ্পা মজুমদার
* শব্দ পরিকল্পনায় - সুজন মাহমুদ ও অনুপ মুখার্জি 
* মেকআপ - মোহাম্মদ সেলিম।
* পরিবেশক - ইমপ্রেস টেলিফিল্ম

## তথ্যসূত্র

## বহিঃসংযোগ
* 

বিষয়শ্রেণী:২০০৯-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:সুনীল গঙ্গোপাধ্যায়
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:শ্রেষ্ঠ বিদেশি ভাষার চলচ্চিত্রের জন্য একাডেমি পুরস্কারে বাংলাদেশী নিবেদন
বঙ্গদর্শন

**বঙ্গদর্শন** উনিশ শতাব্দীতে প্রকাশিত একটি বাংলা মাসিক সাহিত্য পত্রিকা বা সাময়িকপত্র। এর প্রতিষ্ঠাতা সম্পাদক ছিলেন বাংলা কথাসাহিত্যের অন্যতম স্থপতি সাহিত্যসম্রাট বঙ্কিমচন্দ্র চট্টোপাধ্যায়।
 রচনার মান, বৈচিত্র্য, সৌন্দর্য ও রুচির দিক থেকে বাংলা সাহিত্যে এক যুগান্তকারী পত্রিকা। ঊনবিংশ শতাব্দীর বাংলা সাহিত্যের মান এবং অনুশাসন এই পত্রিকার দ্বারাই নিয়ন্ত্রিত হতো। 

## গুরুত্ব
১৮৭২ খ্রিস্টাব্দে বঙ্কিমচন্দ্রের সম্পাদনায় এটি প্রকাশিত হয়। বিশুদ্ধ সাহিত্য রস পরিবেশনের উদ্দেশ্য নিয়ে পত্রিকাটির যাত্রা শুরু করেছিল। বঙ্কিম এর যাবতীয় চিন্তাভাবনা এই পত্রিকার মধ্যে দিয়ে প্রকাশিত হয়েছিল। বঙ্কিমচন্দ্রের বেশকিছু উপন্যাস এই পত্রিকার প্রকাশিত হয়েছিল। তাঁর বিষবৃক্ষ, চন্দ্রশেখর, রজনী, কৃষ্ণকান্তের উইল, রাজসিংহ, আনন্দমঠ, দেবী চৌধুরানী প্রভৃতি উপন্যাস এই পত্রিকায় প্রকাশিত হয়। এর লেখক গোষ্ঠীতে ছিলেন চন্দ্রনাথ বসু, রামপ্রসাদ সেন, অক্ষয় চন্দ্র সরকার, দ্বিজেন্দ্রনাথ ঠাকুর প্রমুখ।

## প্রকাশ ইতিহাস
১২৭৯ বঙ্গাব্দের ১ বৈশাখ (১৮৭২ খ্রিষ্টাব্দ, ১২ এপ্রিল) তারিখে মাসিক *বঙ্গদর্শন* পত্রিকার প্রথম সংখ্যা প্রকাশিত হয়। সে সময়ে অবিভক্ত বাংলায় কোনো উন্নত মানের সাময়িকপত্র ছিল না। ১২৭৯ বঙ্গাব্দের বৈশাখ থেকে ১২৮২ বঙ্গাব্দের চৈত্র মাস অবধি এর সম্পাদক ছিলেন বঙ্কিমচন্দ্র চট্টোপাধ্যায়। বঙ্কিমচন্দ্রের প্রধান উপন্যাসগুলি এবং বহু প্রবন্ধ এখানে প্রকাশিত হত। ১২৮৩ বঙ্গাব্দে এর প্রকাশ স্থগিত থাকে। ১২৮৪ বঙ্গাব্দ থেকে পত্রিকাটি পুনঃপ্রকাশিত হয় সঞ্জীবচন্দ্র চট্টোপাধ্যায়ের সম্পাদনায়। শ্রীশচন্দ্র মজুমদার ১২৯০ বঙ্গাব্দের কার্তিক থেকে মাঘ পর্যন্ত ৪টি সংখ্যার সম্পাদকের দায়িত্ব পালন করেন। ১৩০৮ বঙ্গাব্দ থেকে ১৩১২ বঙ্গাব্দ পর্যন্ত বিশ্বকবি রবীন্দ্রনাথ ঠাকুরের সম্পাদনায় *বঙ্গদর্শন* নবপর্যায়ে ৫ বৎসর প্রকাশিত হয়। রবীন্দ্রনাথ ঠাকুরের "চোখের বালি" উপন্যাস এই পত্রিকায় প্রকাশিত হয়।
left|thumb|১৮৭২ খ্রিস্টাব্দে প্রকাশিত ''বঙ্গদর্শন'' পত্রিকার একটি পৃষ্ঠা

## তথ্যসূত্র

বিষয়শ্রেণী:বাংলা সাময়িক পত্র
বিষয়শ্রেণী:বাংলা সাহিত্য
বিষয়শ্রেণী:বঙ্কিমচন্দ্র চট্টোপাধ্যায়
বিষয়শ্রেণী:বাংলা সাহিত্যের ইতিহাস
বিষয়শ্রেণী:ভারতের বিলুপ্ত পত্রিকা
বিষয়শ্রেণী:১৮৭২-এ ভারতে প্রতিষ্ঠিত
বিষয়শ্রেণী:ভারতের সাহিত্য ম্যাগাজিন
বিষয়শ্রেণী:বাংলা ভাষার ম্যাগাজিন
বিষয়শ্রেণী:ভারতের মাসিক ম্যাগাজিন
আবিদ আজাদ

**আবিদ আজাদ** বাংলা ভাষার একজন আধুনিক কবি। তিনি বাংলাদেশের বিংশ শতাব্দীর কবিতার ইতিহাসে সত্তর দশকের সঙ্গে চিহ্নিত। তার কবিতা লিরিকধর্মী, অনুচ্চকণ্ঠ এবং চিত্রময়। তিনি শিল্পতরু সাহিত্য পত্রিকার প্রকাশক ছিলেন।

## কবি জীবন
১৯৫২ খ্রিষ্টাব্দের ১৬ নভেম্বর কিশোরগঞ্জ জেলার চিকনিরচরে তিনি জন্মগ্রহণ করেন। সত্তরের কালপর্বে কবিতার ভুবনে আবিদ আজাদের (১৯৫২-২০০৫) আবির্ভাব। প্রথম কাব্যগ্রন্থ **ঘাসের ঘটনা** (১৯৭৬) প্রকাশের সঙ্গে সঙ্গেই তরুণতম কবি হিসেবে পাঠক ও বোদ্ধা মহলের দৃষ্টি আকর্ষণ করতে সমর্থ হন। ষাটের দশকের সংগ্রাম, সংঘাত, আন্দোলন, একাত্তরের মুক্তিযুদ্ধ সত্তরের কবিদের মানস গঠনে ক্রিয়াশীল ছিল। তিনি সাহিত্যের কাগজ ‘শিল্পতরু’র সম্পাদক ছিলেন।

## প্রকাশিত গ্রন্থাদি

তাঁর প্রথম প্রকাশিত কাব্যগ্রন্থের নাম “ঘাসের ঘটনা”। এটি খ্রিষ্টাব্দেসালে প্রকাশিত হয়। “বনতরুদের মর্ম” তাঁর দ্বিতীয় কাব্যগ্রন্থ, এটি প্রকাশিত হয় ১৯৭৮ খ্রিষ্টাব্দে। নিম্নোক্ত গ্রন্থাবলী ছাড়াও তার আরো কিছু বই রয়েছে।

* *ঘাসের ঘটনা* (১৯৭৬)
* *আমার মন কেমন করে* (১৯৮০)
* *বনতরুদের মর্ম* (১৯৮২)
* *শীতের রচনাবলি* (১৯৮৩) 
* *কবিতার স্বপ্ন* (১৯৮৩)
* *আমার স্বপ্নের আগ্নেয়াস্ত্রগুলি* (১৯৮৭)
* *ছন্দের বাড়ি ও অন্যান্য কবিতা* (১৯৮৭)
* *তোমাদের উঠোনে কি বৃষ্টি নামে? রেলগাড়ি থামে?* (১৯৮৮)
* *আমার কবিতা* (১৯৮৯)
* *আবিদ আজাদের কবিতা* (১৯৯১)
* *আরো বেশি গভীর কুয়াশার দিকে* (১৯৯৩)
* *আমার অক্ষমতার গল্প* (১৯৯৮)
* *খেলনাযুগ ও অন্য একুশটি কবিতা* (২০০০)
* *রূপকথা* (১৯৯৭)
* *কাকতাড়ুয়া* (২০০০) (উপন্যাস)
* *আমেরিকা আমি তোমাকে কোনোদিন ক্ষমা করবো না* (২০০৫)

## পুরস্কার ও সন্মাননা
তিনি তার কবিতার জন্য বঙ্গবন্ধু সাহিত্য পুরস্কার (১৯৭৬), শহীদ জিয়া স্মৃতি পুরস্কার (১৯৮৩), আমি তুমি ও সে পুরস্কার (১৯৮৪), চারণ সাহিত্য পুরস্কার (১৯৮৬), আবুল হাসান স্মৃতি পুরস্কার (১৯৮৯), মাইকেল মধুসূদন একাডেমি পুরস্কার (১৯৯৪, পশ্চিমবঙ্গ) লাভ করেন। ২০১৮ সালে মরণোত্তর সা’দত আলি আখন্দ সাহিত্য পুরস্কার লাভ করেন।

## মৃত্যু
তিনি ২০০৫ সালের ২২ মার্চ ৫২ বছর বয়সে ঢাকার শমরিতা হাসপাতালে মৃত্যুবরণ করেন।

## তথ্যসূত্র

## বহিঃসংযোগ
* আবিদ আজাদ: বহুমাত্রিক কবি

বিষয়শ্রেণী:১৯৫২-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:বাংলাদেশী কবি
বিষয়শ্রেণী:বাঙালি কবি
বিষয়শ্রেণী:আধুনিকবাদী কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:বাংলাদেশী পুরুষ কবি
বিষয়শ্রেণী:২০শ শতাব্দীর কবি
শ্যামপুর চিনি কল লিমিটেড

**শ্যামপুর চিনিকল লিমিটেড** বাংলাদেশের রংপুর জেলায় অবস্থিত একমাত্র ভারী শিল্প প্রতিষ্ঠান।

## অবস্থান
বিভাগীয় শহর রংপুর থেকে ১৫ কিলোমিটার পশ্চিমে বদরগঞ্জ উপজেলার গোপালপুর ইউনিয়নের শ্যামপুর রেল স্টেশনের পাশে প্রায় ৭৮ একর জমির উপর অবস্থিত শ্যামপুর চিনি কলটি বাংলাদেশ চিনি ও খাদ্য শিল্প কর্পোরেশনের অধীনস্থ এবং রংপুর এলাকার একমাত্র কৃষি ভিত্তিক ভারী শিল্প প্রতিষ্ঠান।

## ইতিহাস
১৯৬৫ সালে চিনি কলটির নির্মাণ কাজ শুরু হয়ে ১৯৬৭ সালে শেষ হয় এবং ১৯৬৭-৬৮ সাল থেকে এটি চিনি উৎপাদন প্রক্রিয়া শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

## উৎপাদন ক্ষমতা
এই কলটির বার্ষিক চিনি উৎপাদন ক্ষমতা ১০,১৬১ মেট্রিক টন।

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

চিনিকলের চিটাগুড় কাঁচামাল হিসেবে ব্যবহার করে গড়ে উঠেছে রংপুর ডিষ্ট্রিলারিজ এণ্ড ক্যামিকেল ইন্ডাষ্ট্রিজ লিঃ।

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* শ্যামপুর চিনিকল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* শ্যামপুর চিনিকল লিমিটেড - বদরগঞ্জ উপজেলা-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৬৫-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:রংপুর জেলা
বিষয়শ্রেণী:বাংলাদেশের সরকারি মালিকানাধীন কোম্পানি
কামান (দ্ব্যর্থতা নিরসন)

**কামান** বলতে বোঝানো হতে পারে -
* কামান (রাজস্থান), ভারতের একটি শহর।
* কামান (অস্ত্র), এক প্রকারের আগ্নেয়াস্ত্র।
কামান (অস্ত্র)

right|thumb|ইউয়ান রাজবংশের সময়কার হস্তচালিত কামান, (১২৭১-১৩৬৮ খ্রিঃ)।
**কামান** এক প্রকারের আগ্নেয়াস্ত্র। লোহা বা অন্য ধাতুর দ্বারা নির্মিত নলের মধ্যে গোলা এবং বারুদ ভরে তাতে বিস্ফোরণ ঘটিয়ে কামান চালনা করা হয়, বিস্ফোরণের ফলে কামানের গোলাটি সজোরে নলের খোলা মুখ দিয়ে বেরিয়ে আসে।

কামানের ব্যবহার ব্যাপকভাবে চালু হয় চীন দেশে, মধ্যযুগে বিশেষ করে ১২শ শতক থেকে। ১২৬০ সালে মধ্যপ্রাচ্যে মমলুক ও মোঙ্গোলদের মধ্যে সংঘটিত আইন জালুতের যুদ্ধে সর্বপ্রথম হস্তচালিত কামান ব্যবহার করা হয়। ১৩শ শতকে ইউরোপের আইবেরীয় উপদ্বীপে (আধুনিক স্পেন ও পর্তুগাল) কামানের ব্যবহার শুরু হয়।

## ইতিহাস
right|thumb|350px|১৮৮০ খ্রিস্টাব্দে চকবাজার মসজিদের সামনে অবস্থিত বিবি মরিয়ম কামান
কামানের ইতিহাস কয়েক শত বছরের পুরনো। ধারণা করা হয় যে, ১৩ শ’ শতাব্দীতে আইবেরিয়া উপদ্বীপের যুদ্ধে ইউরোপে সর্বপ্রথম কামান ব্যবহৃত হয় । এই যুদ্ধে স্পেনের সৈন্যরা মুসলিম বাহিনীর বিরুদ্ধে যুদ্ধে অবতীর্ণ হয়। মধ্যপ্রাচ্যেও একই সময়ে কামানের ব্যবহারের প্রমাণ পাওয়া যায়। ১৩৪৬ সালে ক্রেসির যুদ্ধে বৃটেনে কামান ব্যবহৃত হয়। মধ্যযুগের পর ভারী কামানের পরিবর্তে হালাকা ও সহজে বহনযোগ্য কামান তৈরী শুরু হলে বেশীরভাগ কামানই পরিত্যক্ত হয়। সেই সাথে প্রযুক্তিগত দিক দিয়ে কামানের বেশ উন্নতি পরিলক্ষিত হয়। এর নকশায় উন্নয়ন সাধন করা হয় যাতে তা প্রতিপক্ষের গোলন্দাজ বাহিনীর বিরুদ্ধে টিকে থাকতে পারে। গ্রেট বৃটেনের রাজকীয় নৌবাহিনীর জাহাজে কামান সংযোজন করা হয়। এর নলের ভিতরে রিফলিং এর পরিবর্তন আনা হয় যাতে করে নির্ভূলভাবে নিশানায় আঘাত হানতে পারে। ক্রমেই কামানের নিশানা অব্যর্থ হতে শুরু করে। এবং এক সময় বিপক্ষ সেনাদের জন্য বিশেষ করে পদাতিক বাহিনীর বিরুদ্ধে ব্যাপক সফলতা লাভ করতে শুরু করে। বিশেষ করে প্রথম বিশ্বযুদ্ধে কামানের গোলাবর্ষন ছিল মৃত্যুর একটি বড় কারণ।
বিবি মরিয়ম কামান বাংলাদেশে মুঘল আমলে নির্মিত কামানের একটি নিদর্শন। সুবাদার মীর জুমলার আমলে এটি আসাম যুদ্ধে ব্যবহৃত হয়। প্রায় ত্রিশ টন ওজনের এই বিশাল কামনটি সোয়ারিঘাটে স্থাপন করা হয়েছিল। বর্তমানে এটি ওসমানি উদ্যানে স্থাপিত রয়েছে।

## তথ্যসূত্র

   

বিষয়শ্রেণী:অস্ত্র
বিষয়শ্রেণী:চীনা উদ্ভাবন
জাতির পিতার পরিবার-সদস্যগণের নিরাপত্তা আইন, ২০০৯

**জাতির পিতার পরিবার-সদস্যদের নিরাপত্তা আইন-২০০৯** বাংলাদেশের একটি বিশেষ আইন এবং বাংলাদেশে সমালোচিত আইনগুলোর মধ্যে অন্যতম। আইনটি ১৩ অক্টোবর, ২০০৯ তারিখে বাংলাদেশ জাতীয় সংসদে গৃহীত হয়। ২৯ আগস্ট, ২০২৪ তারিখে এই আইনটি বাতিলের সিদ্ধান্ত গ্রহণ করা হয়। অতঃপর ৯ সেপ্টেম্বর, ২০২৪ তারিখে এই আইনটি বাতিল করে অধ্যাদেশ জারি করা হয়।

## ইতিহাস
২০০১ সালে আওয়ামী লীগ নেতৃত্বাধীন তৎকালীন সরকার কর্তৃক এই আইনটি 'জাতির পিতার পরিবারের সদস্যদের নিরাপত্তা বিল-২০০১' নামে সংসদে উপস্থাপিত হয় এবং ২০ জুন ২০০১ খ্রীস্টাব্দের ২৯ নম্বর আইন হিসাবে গৃহীত হয়। পরবর্তীতে বাংলাদেশ জাতীয়তাবাদী দল নেতৃত্বাধীন সরকার অষ্টম সংসদে ২ রা ডিসেম্বর, ২০০১ খ্রীস্টব্দের ৬০ নম্বর আইনের মাধমে তা রহিত করে। ৫ অক্টোবর, ২০০৯ তারিখে উপর্যুক্ত রহিত আইনটি নতুনভাবে প্রণয়নের জন্য সংসদে একটি বিল উত্থাপন করা হয়। ২০০৯-এ আ্ইনটি সংসদে সর্বসম্মতভাবে গৃহীত হলেও এ সময় সংসদে প্রধান বিরোধী দল বিএনপির নেতৃত্বাধীন চারদলীয় জোটের কোনো শরিক দল সংসদে উপস্থিত ছিলো না। পরবর্তী সময়ে ১৫ মে, ২০১৫ তারিখে উক্ত আইন অনুসারে বিশেষ নিরাপত্তা এবং সুবিধাদি প্রদানের গেজেট জারী করা হয়। ২০২১ সালে সংসদে আইন পাস করা হয়। সাবেক প্রধানমন্ত্রী শেখ হাসিনার পদত্যাগের পর এই আইনটি বাতিলের দাবি উঠে, এরপর সরকার এই আইনটি বাতিলের সিদ্ধান্ত নেয় যা ৯ সেপ্টেম্বর, ২০২৪ তারিখে অধ্যাদেশ আকারে জারি হয়।

## আইনের উদ্দেশ্য
বাংলাদেশের জাতির পিতা বঙ্গবন্ধু শেখ মুজিবুর রহমানকে ১৯৭৫ খ্রীস্টাব্দের ১৫ আগস্ট সপরিবারে হত্যা করা হয়। তবে, বিদেশে অবস্থানরত তার দুই কন্যা শেখ হাসিনা ও শেখ রেহানা বেঁচে গিয়েছিলেন। পরবর্তীতে জাতির পিতার পরিবারের জীবিত সদস্যদের একাধিকবার হত্যার চেষ্টা করা হয়েছে। এ জন্য ওই সদস্যদের নিরাপত্তা রক্ষায় রাষ্ট্র কর্তৃক ব্যবস্থা গ্রহণ করার লক্ষ্যে এ আইনটি করা হয়। সংশ্লিষ্ট বিলের সঙ্গে উপস্থাপিত সরকারি বক্তব্যেও এই উদ্দেশ্য বিশদ ব্যাখ্যা করা হয়েছে।

## সঙ্গার্থ

শেখ মুজিবুর রহমান বাংলাদেশের জাতির পিতা হিসাবে রাষ্ট্রীয়ভাবে স্বীকৃত। আইনের ২ ধারায় বলা হয়েছে, "জাতির পিতা" অর্থ স্বাধীনতার ঘোষণাপত্রে উল্লিখিত বাংলাদেশের অবিসংবাদিত নেতা বঙ্গবন্ধু শেখ মুজিবুর রহমান যিনি বাঙালি জাতির স্বাধীনতার রূপকার, বাংলাদেশের স্খপতি এবং সংবিধান (চতুর্থ সংশোধনী) আইন, ১৯৭৫-এর ধারা ৩৪-এর দফা(খ) দ্বারা সাংবিধানিকভাবে জাতির পিতা হিসেবে স্বীকৃত। "পরিবারের সদস্য" অর্থ জাতির পিতার জীবিত দুই কন্যা এবং তাদের সন্তানাদি। ৩ নম্বর ধারায় বলা হয়েছে, আপাতত বলবৎ অন্য কোনো আইনে যা কিছুই থাকুক না কেন, এই আইনের বিধানাবলি কার্যকর হবে।

## আইনের বিধান

এই আইনে শেখ হাসিনা ও শেখ রেহানা এবং তদীয় বংশধর ভিআইপি নিরাপত্তা ও সরকারিভাবে নিরাপদ ও সুরক্ষিত আবাসন এবং প্রয়োজনীয় অন্য সুবিধাদি পাওয়ার কথা বলা হয়েছে। স্পেশাল সিকিউরিটি ফোর্সেস অর্ডিন্যান্স-১৯৮৬ এর আওতায় জাতীয় অতি গুরুত্বপূর্ণ ব্যক্তিবর্গের (ভিআইপি) জন্য যে নিরাপত্তা ব্যবস্থা করা হয়। আইনের ৪ নম্বর ধারায় সরকার জাতির পিতার পরিবার-সদস্যদের আজীবন যেকোন স্থানে সেরকম নিরাপত্তা প্রদান করার কথা বলা হয়েছে। এ নিরাপত্তা প্রদানের ক্ষেত্রে সরকার পরিবার-সদস্যদের মতামতকে প্রাধান্য দেওয়ার কথাও উল্লেখি হয়েছে। একই ধারার উপধারা ৩-এ, সরকার জাতির পিতার পরিবার-সদস্যদের প্রত্যেকের জন্য নিরাপদ ও সুরক্ষিত আবাসনের ব্যবস্থা গ্রহণ এবং সেই বিবেচনায় প্রয়োজনীয় অন্য সুবিধাদি প্রদান করার বিধান রাখা হয়েছে।

## তথ্যসূত্র

বিষয়শ্রেণী:বাংলাদেশের আইন
বিষয়শ্রেণী:২০০৯-এ বাংলাদেশ
বিষয়শ্রেণী:শেখ মুজিবুর রহমান
জাগ

**জাগ** দেয়া স্রোতশীল বা বদ্ধ জলাশয়ে মাছ শিকারের এক কৌশলবিশেষ। অঞ্চলভেদে এই কৌশলকে "কাঠা" বা "পাটা" দেয়া বলে। বাংলাদেশের ফরিদপুর-মাদারীপুর অঞ্চলে বলে কাঠা দেয়া। এটি এক ধরনের মাছ আটকানোর ফাঁদ। ফাল্গুন-চৈত্র মাসে যখন নদী, খাল বা হাওরের পানি শুকিয়ে আসে এবং গ্রীষ্মের তাপদাহ বাড়তে থাকে তখন মাছেরা নিরাপদ আশ্রয় ও শীতলতম স্খান খুঁজে বেড়ায়। তাই লোকজন পাড়ের কাছাকাছি জলাশয়ের খানিকটা জায়গায় কচুরিপানা জড়ো করে মাছদের জন্য সেই শীতলতম আবাস গড়ে তোলে। কচুরিপানা যাতে স্রোতের টানে অন্যত্র চলে না যায় সেজন্য নির্দিষ্ট জায়গাকে লম্বা বাঁশের খুঁটি দিয়ে ঘেরা হয়। খুঁটির সাথে পানিতল বরাবর আড়াআড়ি বাঁশ বেঁধে ঘেরা হয়। 
এই বেষ্টনীর ভেতরে থাকে কচুরিপানা। কচুরিপানার নিচে পানির ভেতর ডুবানো থাকে গাছের ডালপালা বা ঝোড়। এর মধ্যে মাছ আবদ্ধ থাকে, কচুরিপানার মূলের মধ্যেও থাকে কই মাছের ঝাঁক। নির্দিষ্ট সময় অন্তর "জাগ" থেকে মাছ ধরা হয়। মাছ ধরার সময় পুরো জাগটিকে জাল দিয়ে ঘিরে ফেলা হয় এবং ভেতরের কচুরিপানা ও ডাল পরিষ্কার করে ভেতর থেকে জাল দিয়ে মাছ ধরা হয়। সাধারণত কয়েকজন মিলে এক-একটা "জাগ" পরিচালনা করে। ১০-১৫ দিন পর পর জাগ তোলা হয়। রাঙ্গামাটির কাপ্তাই হ্রদে যেসব জাগ দেয়া হয় তা থেকে চিতল, বোয়াল, কই, শিং ইত্যাদি মাছ বেশি পাওয়া যায়। ফরিদপুরের জাগ থেকে আইড়, বোয়াল, চিতল, পাঙ্গাশ, শোল, কই, মাগুর ইত্যাদি মাছ পাওয়া যায়। নড়াইল ও যশোরে বাঁওড়ে ও হাওরে "জাগ" দেয়ার এতিহ্যগত প্রচলন আছে। জাগে ডালপালা থাকায় জাল ফেলে জাগ থেকে মাছ চুরির ভয় কম থাকে। শীত শেষে জাগ দেয়া শুরু হয়, বৈশাখে বর্ষা এলেই জাগ শেষ হয়। এটি বাংলাদেশের গ্রামবাংলার এক মৌসুমী ঐতিহ্য। তবে অনেক নদ-নদী ও খাল-বিল শুকিয়ে যাওয়ায় এ কর্মটিও তার ঐতিহ্য হারাচ্ছে।

## তথ্যসূত্র

ইফ্‌ফাত আরা, *জানার আছে অনেক কিছু*, ১৯৯৯, দেশ প্রকাশন, ঢাকা (পৃষ্ঠাঃ ১০৯)।

বিষয়শ্রেণী:বাংলাদেশের সংস্কৃতি
বিষয়শ্রেণী:মাছ ধরার কৌশল
শাহজাহান মসজিদ

**শাহজাহান মসজিদ** (, , ) যা থাট্টার **জামে মসজিদ**  (, ) নামেও পরিচিত, পাকিস্তানের একটি বিখ্যাত মসজিদ। মসজিদটি দক্ষিণ এশিয়ায় টালির কাজের সর্বাধিক বিস্তৃত প্রদর্শন বলে বিবেচিত হয়, এবং এটি জ্যামিতিক ইটের কাজের জন্যও উল্লেখযোগ্য - একটি আলংকারিক উপাদান যা মুঘল যুগের মসজিদগুলির জন্য অস্বাভাবিক ছিল। এটি মধ্যযুগের একটি অনন্য স্থাপত্যিক নিদর্শন। মোগল সম্রাট শাহজাহানের আমলে ১৬৪৭ খ্রিষ্টাব্দে মসজিদটি প্রতিষ্ঠা করা হয়। সুন্দর এ মসজিদ লাল ইট ও নীল টালিতে তৈরি। মসজিদের আয়তন প্রায় ৫১ হাজার ৮৫০ বর্গফুট। কারো কারো মতে, গম্বুজের সংখ্যার দিক দিয়ে শাহজাহান মসজিদ বিশ্বের সবচেয়ে বড় মসজিদ। এতে রয়েছে প্রায় ১০০টি গম্বুজ। 
করাচি থেকে ১০০ কিলোমিটার দূরে থাট্টা শহরে এ মসজিদের অবস্থান মসজিদটি ইউনেস্কোর বিশ্ব ঐতিহ্যে স্থান পেয়েছে। এটি সংরক্ষিত।

## পটভূমি
শাহজাহান তার বাবা সম্রাট জাহাঙ্গীরের বিরুদ্ধে বিদ্রোহ করে থাট্টায় আশ্রয় নিয়েছিলেন। শাহজাহান সিন্ধি জনগণের আতিথেয়তা দেখে মুগ্ধ হন এবং কৃতজ্ঞতার প্রতীক হিসেবে মসজিদ নির্মাণের আদেশ দেন।

## ইতিহাস
মসজিদের ফার্সি শিলালিপি থেকে জানা যায় যে এটি ১৬৪৪ থেকে ১৬৪৭ সালের মধ্যে মুঘল সম্রাট শাহজাহানের শাসনামলে নির্মিত হয়েছিল। সম্রাট আওরঙ্গজেবের শাসনামলে ১৬৫৯ সালে এটির পূর্ব অংশ সংযোজন সম্পন্ন হয়।

মসজিদের মিহরাব প্রাথমিকভাবে মক্কার সাথে ভুলভাবে স্থাপন করা হয়েছিল। সুফি রহস্যবাদী মাখদুম নুহ, যাকে নিকটবর্তী হালা শহরে সমাধিস্থ করা হয়েছে, মসজিদের পরিকল্পনাকারীরা এর প্রান্তিককরণ সংশোধন করার জন্য যোগাযোগ করেছিল বলে জানা গেছে। জনপ্রিয় ঐতিহ্য বলে যে মাখদুম নুহ তখন তার প্রার্থনার শক্তিদ্বারা রাতারাতি ত্রুটিসংশোধন করেন, যার ফলে সাধু হিসাবে তার মর্যাদা নিশ্চিত করেন। ঐতিহাসিক রেকর্ড দেখায় যে মসজিদনির্মাণের এক শতাব্দী পরে মসজিদের মিহরাবটি আসলে পুনর্নির্মাণ করা হয়েছিল।

## স্থাপত্য
শাহজাহান মসজিদের স্থাপত্য শৈলী তুর্কি এবং পারস্য শৈলী দ্বারা ব্যাপকভাবে প্রভাবিত হয়। মসজিদটি ব্যাপক ইটের কাজ এবং নীল টাইলস ব্যবহার দ্বারা চিহ্নিত করা হয়, উভয়ই মধ্য এশিয়া থেকে তিমুরি স্থাপত্য শৈলী দ্বারা সরাসরি প্রভাবিত হয়েছিল

### সৌন্দর্য বর্ধন

#### টাইলস
টাইলসের অব্যয় ব্যবহার ভারতীয় উপমহাদেশে টালির কাজের সর্বাধিক বিস্তৃত প্রদর্শন হিসাবে বিবেচিত হয়। শাহজাহান যুগের আরেকটি মসজিদ লাহোরের ওয়াজির খান মসজিদের মতো থাটার মসজিদে ফ্রেস্কো ব্যবহার করা হয় না।

মসজিদের টাইলস তৈমুরি শৈলীর সরাসরি প্রভাবের প্রতিনিধিত্ব করে। মসজিদে কোবাল্ট নীল, টার্কোইজ, ম্যাঙ্গানিজ বেগুনী এবং সাদা টাইলস ব্যবহার করা হয়।

মসজিদের গম্বুজ টি স্বর্গের প্রতিনিধিত্ব করার জন্য স্টেলাটেড প্যাটার্নে সাজানো সূক্ষ্ম নীল এবং সাদা টালি-কাজ দিয়ে সজ্জিত। এর দেয়ালে ক্যালিগ্রাফিক টালির কাজ রয়েছে, যা আব্দুল গাফুর এবং আব্দুল শেখ স্বাক্ষর করেছেন।

## গ্যালারি

File:ShahJahan Mosque Thatta.JPG|বাগান থেকে তোলা ছবি
File:Shah Jahan Mosque Thatta Sindh Pakistan 5.jpg|ভেতরের কারুকার্য
File:Shah Jahan Mosque Thatta Sindh Pakistan 8.jpg|স্তম্ভের নকশা


## তথ্যসূত্র

## আরও দেখুন
*
*
*
*
*

## বহিঃসংযোগ

* Video of the Shah Jahan Mosque, Thatta
* Oriental Architecture - Shah Jahan Mosque

বিষয়শ্রেণী:মুঘল মসজিদ
বিষয়শ্রেণী:পাকিস্তানের মসজিদ
বিষয়শ্রেণী:পাকিস্তানের বিশ্ব ঐতিহ্যবাহী স্থান
বিষয়শ্রেণী:থাট্টা জেলা
বিষয়শ্রেণী:সিন্ধুর মসজিদ
বিষয়শ্রেণী:গম্বুজসহ মসজিদ
বিষয়শ্রেণী:প্রধান মসজিদ
আলাম

**আলাম** প্রকৃতপক্ষে কাপড়ে তোলার জন্য বিভিন্ন ফুলের নকশাসম্পন্ন এক বস্ত্রখণ্ডবিশেষ। রাঙামাটিতে চাকমা সম্প্রদায়ের লোকেরা বয়ন কর্মে এটি ব্যবহার করে। রাঙ্গামাটির প্রায় সব চাকমা পরিবারেই বস্ত্র বয়ন পারিবারিক ও জাতিগত ঐতিহ্য। প্রথমে জুমে চাষ করা কার্পাস তুলার সুতা বিভিন্ন গাছগাছড়ার প্রাকৃতিক রঙে রাঙানো হয়। তারপর সেই সুতো দিয়ে তাঁতে বোনা হয় বিভিন্ন নকশার বাহারি বস্ত্র। সেসব বস্ত্রে নানা রকম ফুলের নকশা থাকে। এসব ফুলের নকশার ভিত্তি হলো "আলাম"। আলাম প্রকৃতপক্ষে কাপড়ে তোলার জন্য বিভিন্ন ফুলের ডিজাইনসম্পন্ন একখণ্ড বা টেমপ্লেট। আলামের নকশায় আছে বিভিন্ন ফুল নকশা ও তার রঙের বিন্যাস। চাকমা মেয়েরা সেসব নকশা দেখে দেখে কাপড়ে ফুলের নকশা তোলে। আলামে ফুলেরও বিভিন্ন নাম আছে, যেমন- বেগুনবিচি ফুল, চড়কা আদা ফুল, সামুলেশ ফুল, বিলেইখুজ ফুল, উলুফুল ইত্যাদি। প্রাচীন চাকমা লোকসাহিত্য রাধামন ধনপতির পালাগানেও আলামের উল্লেখ পাওয়া যায়। তবে আলামের নকশা প্রথম কে কবে তৈরি করেছিল তা আজও অজানা। ১৮৮৩ খ্রিষ্টাব্দে কলকাতায় আন্তর্জাতিক প্রদর্শনীতে আলাম নকশা প্রদর্শন করে চাকমা রাণী দয়াময়ী রায় পুরস্কৃত হয়েছিলেন। সমগ্র পাক-ভারতে তখন উল্লেখ করার মতো কাপড় তৈরির কোনো কল ছিল না। একসময় বাংলায় মসলিন রেশম বস্ত্রের পাশাপাশি চাকমাদের আলাম বস্ত্র শিল্পের বিভিন্ন ডিজাইনের নকশার জন্য শ্রেষ্ঠ নিদর্শন হিসেবে বিবেচিত হতো। এখনো এ দেশের বিভিন্ন জাতীয় ও আন্তর্জাতিক বস্ত্রমেলায় আলাম নকশায় তৈরি চাকমা উপজাতীয় পোশাক যথেষ্ট আকর্ষণ সৃষ্টি করে। আলাম থেকে নকশা তুলে পিনন, ধুতি, খাদি, পাগড়ি ইত্যাদি পোশাক বোনা হয়।

## তথ্যসূত্র

* ইফ্‌ফাত আরা, *জানার আছে অনেক কিছু*, ১৯৯৯, দেশ প্রকাশন, ঢাকা (পৃষ্ঠাঃ ১৩৩)।

বিষয়শ্রেণী:বস্ত্র
বিষয়শ্রেণী:বস্ত্র উপকরণ
রেডিও ফুর্তি

**রেডিও ফুর্তি** বাংলাদেশের একটি এফ এম রেডিও চ্যানেল। ২০০৭ এর ২২ জুলাই থেকে চট্টগ্রামে রেডিও ফুর্তি তার সম্প্রচার শুরু করে। ঢাকার স্টেশনের ১৫০ কিমি পর্যন্ত ট্রান্সমিশন ক্ষমতার আওতায় ঢাকাসহ নারায়ণগঞ্জ, গাজীপুর, মানিকগঞ্জ, মুন্সীগঞ্জ, টাঙ্গাইল, কুমিল্লা, চাঁদপুর, ব্রাহ্মণবাড়িয়া, নরসিংদী, ভৈরব, হবিগঞ্জ এবং আশেপাশের এলাকাসমূহে রেডিও ফুর্তি শোনা যায়। সম্প্রতি **ফুর্তি অ্যাপ** নামে একটি অ্যান্ড্রয়েড অ্যাপ্লিকেশন বের করা হয়েছে, যার মাধ্যমে ইন্টারনেটের সাহায্যে রেডিও ফুর্তি শোনা যায়।

## ইতিহাস
২০০৬ সালের ১৭ আগস্ট রেডিও ফুর্তি ঢাকার স্টেশনের মধ্য দিয়ে পরীক্ষামূলক সম্প্রচার শুরু করে। তারপর সেই বছরেরই ২১ সেপ্টেম্বর রেডিও ফুর্তি ২৪ ঘণ্টার আনুষ্ঠানিক সম্প্রচার শুরু করে। ২০০৭ এর ১৪ সেপ্টেম্বর রেডিও ফুর্তি ফ্রিকোয়েন্সী পরিবর্তন করে ৮৮.০ এফএম করা হয়। এই ফ্রিকোয়েন্সী পরিবর্তন করা হয় শুধুমাত্র ঢাকা স্টেশনের জন্য। বৃহত্তর চট্টগ্রামের শ্রোতারা আগের মতোই ৯৮.৪ এফএম এ অনুষ্ঠান শুনতে পান।

## জনপ্রিয় অনুষ্ঠান
;ভূত এফএম
রেডিও ফুর্তির অন্যতম অনুষ্ঠান ছিল ভূত এফএম। ভূত এফএম ২০১০ সালের ১৩ আগস্ট প্রথম শুরু হয়। আরজে রাসেল এবং আরজে আলী আরমান এই অনুষ্ঠানটি পরিচালনা করতেন। শব্দ পরিচালনায় থাকতেন মাসুম। বাংলাদেশ সময় শুক্রবার রাত ১১.৫৯ মিনিটে ভূত এফএম শুরু হতো আর শেষ হতো রাত ২ টায়। এটির শেষ পর্ব প্রচারিত হয় ২০১৯ সালের ১৩ ডিসেম্বর।

## আরও দেখুন
* বাংলাদেশের বেতার কেন্দ্রের তালিকা
* বাংলাদেশের টেলিযোগাযোগ ব্যবস্থা
* বাংলাদেশ বেতার

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের রেডিও স্টেশন
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:ঢাকার গণমাধ্যম